Ruusunen
Paistehessa kukoisteli
 Akkunalla ruusunen,
 Suloisesti tuoksueli,
 Katsella ol’ kaunoinen.

 Loukkoon siitä ruusuraukan
 Siirti eukko armoton,
 Tuoksu loppui siellä kukan,
 Vaipui kaunis kuolohon.

 Miksi kuihtui kukka siellä?
 Miks’ ei vielä tuoksunut?
 Siks kun päivän säde hellä
 Siell’ ei häntä suudellut.

 Eikö ruusukaisen lailla
 Ihmishenki näänny kanss’,
 Kun se kuolonvarjon mailla
 Puuttuu alkuvaloans’?

[Juho] Laine.

Lähde: Päijänne 16.4.1878.

Juho Laine
Runot
Päijänne
1878